**Anexa IV**

**ACORD DE CONFIDENȚIALITATE**

Subsemnatul (Subsemnata), , CNP , în calitate de candidat(ă) pentru ciclul de studii universitare[[1]](#footnote-1) , anul universitar , îmi exprim acordul cu privire la stocarea, utilizarea, prelucrarea și portarea informațiilor personale de către personalul Universității „Alexandru Ioan Cuza” din Iaşi, în scop contractual, în vederea derulării procesului de admitere la studiile academice, respectiv pentru exercitarea de către operator a unor interese legitime, prevăzute de lege, cum ar fi: transmiterea informațiilor, conform legii, altor entități, respectiv prelucrarea acestor informații de către entități.

Declar că am luat la cunoștință de dispozițiile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, respectiv de conținutul *notei de informare* a Universității „Alexandru Ioan Cuza” din Iași și declar că sunt de acord ca datele personale să fie stocate, prelucrate, utilizate și publicate, conform acestor reglementări, pentru scopurile prevăzute mai sus, pe durata necesară atingerii obiectivelor academice.

Declar, susțin și semnez, după ce am luat la cunoștință, că sunt de acord cu întregul conținut și am completat personal datele din prezentul acord.

*Data Semnătură*

**Anexa I**

**INFORMARE PRIVIND PRELUCRAREA INFORMAȚIILOR**

**CU CARACTER PERSONAL**

 Universitatea „Alexandru Ioan Cuza” din Iaşi, cu sediul în Iași, Bd. Carol I, nr. 11, prelucrează informații cu caracter personal, furnizate de dumneavoastră în scopul desfășurării procesului de admitere la programele de studii universitare. Acestea sunt stocate pe perioada necesară atingerii scopurilor legitime privind procesul de admitere.

 În calitate de operator de informații personale, Universitatea „Alexandru Ioan Cuza” din Iaşi va centraliza, utiliza, prelucra și porta informații privind beneficiarii programelor de studii academice, în scopul desfășurării contractelor de studii. Totodată, Universitatea „Alexandru Ioan Cuza” din Iaşi poate transmite (porta), conform prevederilor legale, informațiile dumneavoastră personale și altor instituții.

 În consens cu prevederile *Regulamentului general privind securitatea informațiilor* *personale*, cu standardele de securitate impuse de legislația în vigoare, respectiv în vederea asigurării confidențialității informațiilor stocate și prelucrate, au fost implementate măsuri tehnico-organizatorice de securitate pentru a preveni situațiile nedorite, respectiv pentru a asigura protecția (securitatea) informațiilor dumneavoastră personale colectate și stocate.

 Totodată, în conformitate cu prevederile Regulamentului (UE) nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), dumneavoastră beneficiați de următoarele drepturi: *dreptul de acces*, *dreptul la portabilitatea informațiilor*, *dreptul la opoziție*, *dreptul la rectificare*, *dreptul de ștergere a informațiilor* în cazul în care acestea nu mai sunt necesare scopurilor în care sunt colectate (*dreptul de a fi uitat*), *dreptul la restricționarea prelucrării*, *dreptul de a depune plângere*, *dreptul de retragere a consimțământului*.

 Retragerea consimțământului (acolo unde există) nu va afecta prelucrarea informațiilor personale efectuată până la acel moment. În urma retragerii consimțământului, instituția își rezervă dreptul de a întrerupe contractul de studii cu persoana vizată.

 În vederea exercitării acestor drepturi, vă puteți adresa cu o cerere scrisă, datată și semnată la Rectoratul Universității „Alexandru Ioan Cuza” din Iași.

 În situația în care un candidat va bifa pe Fișa de înscriere opțiunea ***Nu***în câmpul***Sunt de acord să-mi fie afișat numele și prenumele pe listele de admitere***, acesta va fi afișat cu *numărul dosarului de înscriere*.

Vă mulțumim pentru colaborare și vă dorim succes!

1. Se va completa, după caz licență, master, doctorat precum și facultatea, respectiv domeniul de studii [↑](#footnote-ref-1)